Diari Oficial de la Generalitat Valenciana


Sumari del DOGV 6453, del 04-02-2011 (2011/556)

Notificació de la sentència dictada en el judici de divorci contenciós número 95/2009.
--------------------------------------------------------------------------------------

### Dades del document

Número de DOGV
:   6453

Data del DOGV
:   04-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/556


Organisme emissor
:   Jutjat de Primera Instància Número 1 de la Vila Joiosa

Tipus de document
:   Edicte

Notificació de la sentència dictada en el judici de divorci contenciós número 95/2009. [2011/556]  
Divorci contenciós 000095/2009  
En aquest procediment seguit a instàncies de Mónica Liliana Loera Castillo contra Mhamed Bairouk s'ha dictat la sentència que, literalment, és com segueix:  
«Sentència número 224/2010  
La Vila Joiosa, 1 de desembre de 2010  
José Luis Preciado Mangado, jutge del Jutjat de Primera Instància número 1 de la Vila Joiosa, he vist aquestes actuacions de judici verbal, entre parts, d'una, com a demandant Mónica Liliana Loera Castillo, representada per Josefa Hernández Hernández i amb l'assistència lletrada de Marta Villen Hernández i de l'altra, com a demandada Mhamed Bairouk, en rebel·lia processal, sobre divorci contenciós, sense intervenció del Ministeri Fiscal.  
Dispositiva  
Estime la demanda, declare:  
1. La dissolució per divorci del matrimoni contret en data 18 de novembre de 2005 entre les parts, Mónica Liliana Loera Castillo i Mhamed Bairouk, amb els efectes legals inherents a aquesta declaració.  
2. No s'estimen motius per a imposar les costes processals a cap dels litigants.  
Una vegada siga ferma aquesta sentència, remeteu testimoniança d'aquesta al registre civil corresponent al lloc de celebració del matrimoni perquè es realitze l'oportuna anotació marginal.   
Aquesta és la meua sentència, contra la qual es pot interposar un recurs d'apel·lació dins del termini de cinc dies següents a la seua notificació, presentant l'escrit de preparació del recurs davant d'aquest Jutjat, de conformitat amb el que disposa l'article 455 i següents de la Llei d'Enjudiciament Civil, que pronuncie, mane i firme.   
De conformitat amb la disposició addicional 15a de la Llei Orgànica 1/2009, de 3 de novembre, que modifica la Llei Orgànica 6/1985, d'1 de juliol, del Poder Judicial, apartat 3:  
1. Tot el qui pretenga interposar recurs contra sentències o interlocutòries que posen fi al procés o impedisquen la seua continuació, consignarà com a dipòsit: a) 30 euros, si es tracta de recurs de queixa.  
2. Tot el qui pretenga interposar recurs contra sentències o interlocutòries que posen fi al procés o impedisquen la seua continuació, consignarà com a dipòsit: b) 50 euros, si es tracta de recurs d'apel·lació o de rescissió de sentència ferma a instàncies del rebel.  
3. No s'admetrà a tràmit cap recurs (que s'haja de tramitar per escrit) que no tinga el dipòsit constituït. Forma: en el compte de dipòsits i consignacions d'aquest Jutjat que s'inicia amb el número 0193.0000, i s'haurà d'indicar a continuació el codi del procediment, número i any de les actuacions. Així mateix, haurà d'especificar, en el camp concepte del document resguard d'ingrés, que es tracta d'un «Recurs», seguit del codi i del tipus concret de recurs de què es tracte (02 civil-apel·lació). Si l'ingrés s'efectuara mitjançant una transferència bancària el codi i el tipus concret de recurs ha d'indicar-se després d'especificar els 16 dígits del compte expedient (separat per un espai). Si una mateixa part recorreguera simultàniament més d'una resolució que puga afectar al mateix compte d'expedient, s'haurà d'indicar que s'han de realitzar tants ingressos o imposicions diferenciades com resolucions a recórrer, i s'indicarà igualment en el concepte del tipus de recurs de què es tracte i s'afegirà en el camp d'observacions la data de la resolució objecte de recurs en format dd/mm/aaaa. Queden exclosos de la constitució d'aquest dipòsit els litigants que tinguen reconegut el dret d'assistència jurídica gratuïta.   
Publicació. La sentència anterior ha sigut donada, llegida i publicada pel jutge o jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe».  
La Vila Joiosa, 1 de desembre de 2010  
I atés que el demandat esmentat, Mhamed Bairouk, es troba en parador desconegut, expedisc aquest edicte a fi que li valga de notificació de forma deguda.   
La Vila Joiosa, 1 de desembre de 2010.- La secretària judicial: María Teresa Ballester Catalán.